fi fi fi fi pl fi da fi fi nds fr ceb fi pl fi da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fr fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Liikuntapsykologian opinnot avoimessa yliopistossa — Jyväskylän yliopiston avoin yliopisto
Opiskele liikuntapsykologiaa avoimessa yliopistossa. Tarkastele liikuntaa ja urheilua sekä psykologisten teorioiden että käytännön näkökulmista.  Liikuntapsykologian opinnoissa perehdytään sekä huippusuorituksen saavuttamiseen että fyysisen aktiivisuuden ja hyvinvoinnin edistämiseen.
Oletko kiinnostunut ryhmätoiminnan kehittämisestä liikunnassa? Haluaisitko kehittää tunne- ja vuorovaikutustaitojasi liikuntatilanteissa? Mietitkö, kuinka ihmisiä voidaan motivoida liikkumaan? Toimitko huippu-urheilun tai kilpaurheilun parissa ja haluat urheilupsykologista osaamista, jolla autat urheilijoita pääsemään huippusuorituksiin?
Liikuntapsykologia tarkoittaa ihmisten ja heidän käyttäytymisensä tieteellistä tutkimista liikuntaympäristössä ja tämän tiedon soveltamista käytäntöön. Liikunnan ja psyykkisen hyvinvoinnin näkökulma on keskeinen sekä huippu-urheilussa että harrasteliikunnassa niin yksilöiden kuin ryhmienkin kanssa toimiessa.
Tutustu ja ilmoittaudu tästä liikuntapsykologian opintoihin opinto-oppaassamme.
Lue artikkeli: Kiekossa tuli kultaa – psykologialla on sen kanssa paljon tekemistä
opiskelet pääosin etä- ja verkko-opintoina
opintojaksoja on tarjolla ympäri vuoden
ilmoittaudut opintojakson suoritustapaan opinto-oppaan kautta
Liikuntapsykologiassa toimitaan pääasiassa kolmella alueella:
1. Fyysisesti aktiivinen elämäntapa: autetaan ihmisiä aloittamaan liikuntaharrastus ja ylläpitämään sitä.
2. Suorituksen parantaminen: autetaan ihmisiä pääsemään huippusuorituksiin.
3. Liikunta ja psyykkinen hyvinvointi: autetaan ihmisiä edistämään hyvinvointiaan ja terveyttään eli promotiivinen ja kasvatuksellinen näkökulma.
Liikuntapsykologian perus- ja aineopinnot
Jyväskylän yliopiston avoimessa yliopistossa voit opiskella liikuntapsykologian perus- ja aineopintoja, jotka perustuvat Jyväskylän yliopiston liikuntatieteellisen tiedekunnan opetussuunnitelmaan. Kaikille avoimet perusopinnot muodostavat pohjan aineopinnoille. Opiskele valintasi mukaan joko yksittäisiä opintojaksoja tai tähtää isompaan kokonaisuuteen.
Opinnoissa tutustut mm. urheilusuorituksia edistäviin psyykkisiin taitoihin, ryhmädynaamisiin ilmiöihin, tunne- ja vuorovaikutustaitoihin ja liikuntamotivaation edistämiseen. Pääset tarkastelemaan tutkimustiedon valossa ihmisiä ja heidän käyttäytymistään erilaisissa liikuntaympäristöissä.
Opinnot soveltuvat kaikille, jotka ovat kiinnostuneita psykologisesta lähestymistavasta liikuntaan.
Liikuntapsykologisesta tiedosta on hyötyä esimerkiksi valmennustyössä, erilaisissa opetus- ja ohjaustehtävissä, urheiluseuroissa sekä psykologin tai esimerkiksi fysioterapeutin työssä toimiville.
Opinnot voivat soveltua myös osaksi liikuntapsykologian sertifikaatteja.
Aineopinnoissa syvennyt psyykkiseen valmennukseen, ryhmäilmiöihin, tunne- ja vuorovaikutustaitoihin, johtajuuteen ja vastuunottoon, ihmisen kasvuun ja kehitykseen, käyttäytymisen muutokseen ja motivoivaan liikunnanohjaukseen.
Liikuntapsykologian aineopinnot soveltuvat liikuntapsykologian perusopinnot (25 op) suorittaneille, jotka haluavat syventää liikuntapsykologista osaamista.
Liikunnan opettajasta myös psyykkiseksi valmentajaksi
Liikunnan opettajasta myös psyykkiseksi valmentajaksi
"Liikuntapsykologian aineopintojen pihvi oli minulle psyykkisestä valmennuksesta innostuminen ja tämän työn kannalta tarvittavien työkalujen oppiminen."
Miten pääsen alkuun opinnoissani?
Opinto-oppaan Näin aloitan opintoni -välilehdeltä löydät vinkkejä ja ohjeita opintojen aloittamiseen, kuten esimerkiksi suosituksen opintojen suoritusjärjestyksestä.
Tutustu myös avoimen yliopiston ilmoittautumisohjeisiin ja -ehtoihin.
Kysy tarvittaessa lisätietoja oppiaineen yhteyshenkilöiltä tai HelpJYU-palvelusta.
Liikuntapsykologiaan ei ole avoimen väylää, mutta opinnot soveltuvat terveystieteiden kanditutkinnon väylän valinnaisiksi opinnoiksi.
Jos olet tutkinto-opiskelija, kysy tiedekunnastasi, voiko liikuntapsykologian opintoja sisällyttää tutkintosi vapaavalintaisiin opintoihin.
Kysy ilmoittautumisesta, opintomaksuista ja -oikeudesta opintopalveluistamme:
Kysy ilmoittautumisesta, opintomaksuista ja -oikeudesta opintopalveluistamme:
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice